Rytmilaitteet, kuten kuvan Rhythmicon (1932), edustavat rumpukoneiden varhaisvuosia.
**Rumpukone** (alkujaan "rytmilaite") on laite jolla tuotetaan syntetisoituja tai samplattuja rummun- ja muiden lyömäsoitinten ääniä. Uudemmat rumpukoneet sisältävät rumpujen sointia toistavia sekvenssereitä tai rumpujen sointiväriä generoivia syntetisaattoreita. Niihin sisältyy usein myös yksilöllisiä rumpuäänien ja -sointien luomismahdollisuuksia.

Rumpukoneet yleistyivät voimakkaasti 1980-luvulla laitteiden ohjelmoitavuuden ja sarjatuotannon myötä. Eräitä legendaarisimpia rumpukoneita ovat Rolandin TR-808 ja TR-909. Ne saivat suosiota elektronisen musiikin tuottajien ja pian muidenkin musiikkisuuntausten keskuudessa. Laitteiden merkitystä käsitellään Alex Noyerin dokumenttielokuvassa *808 - the Heart of the Beat that Changed the World*. Elokuvan ensi-ilta oli maaliskuussa 2015.

Suomalaisyhtyeistä esimerkiksi Mika Sundqvist on kertonut, että Popedan *Kaasua...*-albumilla (1983) on käytetty rumpukonetta Linn LM-1 clap-clap-efektin saamiseksi, joskin siinä on myös ihan oikeaa taputusta, mutta Sundqvistin sanoin: "Eli varsin vaatimaton on LINN osuus mutta se näytti komealta krediteissä!"

Jotkin black metal -yhtyeet käyttävät rumpukonetta rumpalin korvikkeena, esimerkiksi Legion of Sadism albumillaan *Auf Gedeih und Verderb*, jota arvostelussa haukutaan rumpukoneen osalta voimakkain sanoin:

> »Huonoinpana tekijänä kokonaisuudessa on kuitenkin erittäin väsyneen ja paikoin jopa raivostuttavan huonon kuuloinen rumpukone. Sen nakutus, säksätys ja sihinä aiheuttaa lähinnä turhautumista ja ärsyyntyneisyyttä. Kamalimmillaan se yrittää kuulostaa Mysticumilta onnistumatta siinä kuitenkaan. Ei näin.» 
> 
> 

Rumpukoneesta käytetään yleisesti lyhennettä dr-synt.

Rumpukoneiden suosiota on viime vuosina vähentänyt tietokoneohjelmistojen laadullinen kehittyminen. Markkinoilla on useita ohjelmia, joita voidaan ohjelmoida samaan tapaan kuin rumpukoneita. Monet myös yrittävät jäljitellä tietokoneohjelmilla klassikkolaitteiden, kuten TR-808:n ja TR-909:n tuottamia ääniä. Kaikkien mielestä niillä ei saada aikaan riittävän aidon kuuloista ääntä, jotta itse rumpukoneiden asema olisi uhattuna. Merkittävää on myös rumpukoneosiolla varustettujen syntetisaattorien kehitys monipuolisemmiksi musiikkityöasemiksi, jolloin erillisten rumpukoneiden tarve on etenkin 2000-luvulla vähentynyt. Tämän taustalla on osaksi MIDI-liitäntästandardi, jonka ensimmäinen versio esiteltiin jo vuonna 1983. Tyypillisesti aiempaa isompikokoisilla "pädeillä" tai rumpukoneosiolla varustettujen musiikkityö- ja samplausasemien kehitys lähti kasvavassa määrin liikkeelle (MPC, alkujaan MIDI Production Center, sittemmin Music Production Center). Uudemmat rumpukoneet ja musiikkityöasemat voidaan yleensä kytkeä melko helposti tietokoneeseen, ja monet niistä voivat käyttää tietokoneen kovalevyä tallennusvälineenään erillismuistien sijaan.

* Linn LM-1 -rumpukone (1979).Linn LM-1 -rumpukone (1979).
* Roland TR-808 -rumpukone (1980)Roland TR-808 -rumpukone (1980)
* Roland TR-909 -rumpukone (1983).Roland TR-909 -rumpukone (1983).
* Alesis SR-16 -rumpukone (1991, on valmistettu vielä 2010-luvulla). Alesis SR-16 -rumpukone (1991, on valmistettu vielä 2010-luvulla).
* Muistikortilla ja isommilla pädeillä varustettu Akain MPC2000XL -musiikkityöasema. Muistikortilla ja isommilla pädeillä varustettu Akain MPC2000XL -musiikkityöasema.
* Tempest -rumpukone (2011). Tempest -rumpukone (2011).

Katso myös
----------

* 808s & Heartbreak, Kanye Westin Roland TR-808 -rumpukoneeseen viittaava studioalbumi.

Lähteet
-------

1. ↑  Drum machine (sanakirjamääritelmä) *collinsdictionary.com*. Viitattu 28.12.2014. (englanniksi)
2. 1 2  Suomalaistuottaja teki dokumentin Hollywood-tähtien kanssa - "Yksi unelma on toteutunut" *Ilta-Sanomat*.  18.10.2014.  Arkistoitu 11.11.2014. Viitattu 26.12.2014.
3. ↑  Janne Flinkkilä: Popeda ja rumpukoneen arvoitus (Arkistoitu – Internet Archive) Rumba, 11.5.2010.
4. ↑  Imperiumi.net
5. ↑  Aidatrumpetista zimbalomiin - Ohjeluettelo soittimien nimistä (Arkistoitu – Internet Archive) kaapeli.fi, viitattu 26.12.2014

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Rumpukone**.
* The EKO ComputeRhythm – Jean Michel Jarre’s Drum Machine (eräs Jean Michel Jarren käyttämistä rumpukoneista: italialainen EKO ComputeRhythm (1972) (englanniksi) (synthtopia.com)
* Top Ten Classic Drum Machines: 1 – Roland TR-808 (1980) (englanniksi) (attackmagazine.com)
* Top Ten Classic Drum Machines: 2 – Oberheim DMX (1980) (englanniksi) (attackmagazine.com)
* Top Ten Classic Drum Machines: 3 – Roland TR-909 (1983) (englanniksi) (attackmagazine.com)
* Top Ten Classic Drum Machines: 4 – Linn Electronics LinnDrum (1982) (englanniksi) (attackmagazine.com)
* Top Ten Classic Drum Machines: 7 – Elektron SPS1 Machinedrum (2001) (englanniksi) (attackmagazine.com)
* Top Ten Classic Drum Machines: 9 – Korg Mini Pops 120 (1976) (englanniksi) (attackmagazine.com)
* Esittelyssä vanhoja rumpukoneita
* 10 of the best MIDI pad controllers: 9/10 The Roland Octapad SPD-30 (Arkistoitu – Internet Archive) (englanniksi) (musicradar.com)